stanford-oval/wikipedia huggingface dataset:
กันดั้มเอเปี้ยน
ลักษณะเด่น

เทรซได้ออกแบบกันดั้มเอพพิอ้อนเพื่อเป็นสัญลักษณ์ของนักรบที่แท้จริง กันดั้มเอพพิอ้อนจึงเป็นกันดั้มเพียงเครื่องเดียวในศักราช After Colony ที่ไม่มีอาวุธยิงติดตั้งไว้เลย อาวุธหลักของกันดั้มเอพพิอ้อนก็คือบีมซอร์ดที่เชื่อมพลังงานโดยตรงจากเตาปฏิกรณ์ทำให้สามารถยืดออกไปโจมตีศัตรูจากระยะไกลได้และมีพลังทำลายสูง โล่ของกันดั้มเอเปี้ยนยังมีแส้ความร้อนติดตั้งไว้เป็นอาวุธเสริม
กันดั้มเอพพิอ้อนยังสามารถแปลงร่างเป็นโมบิลอาเมอร์ลักษณะคล้ายมังกรสองหัวเพื่อเพิ่มความเร็วและบินในชั้นบรรยากาศโลกได้ นอกจากนี้กันดั้มเอพพิอ้อนยังเป็นโมบิลสูทเครื่องที่สองซึ่งมีซีโร่ซิสเต็ม(ZERO = Zoning and Emotional Range Omited)ซึ่งเป็นระบบที่ประมวลผลความเป็นไปได้ทั้งหมดของเหตุการณ์ในอนาคตจากสภาพแวดล้อมและสภาพจิตใจของนักบินแล้วจึงส่งข้อมูลสู่สมองของนักบินโดยตรงเช่นเดียวกับของวิงกันดั้มซีโร่ ซึ่งซีโร่ซิสเต็มของกันดั้มเอพพิอ้อนจะส่งข้อมูลผ่านหมวกนักบินแทนหน้าจอในห้องควบคุม ซีโร่ซิสเต็มสามารถคำนวณเหตุการณ์ในอนาคตได้ แต่เนื่องจากการใช้งานระบบนี้นั้นสภาพจิตใจของนักบินจะอยู่ในสภาพตึงเครียดมากเพราะจิตใจที่วอกแวกจะทำให้ภาพอนาคตที่ซีโร่ซิสเต็มคำนวณออกมานั้นผิดเพี้ยนไปได้ ซึ่งผลที่ออกมานั้นมักจะมีภาพความตายของนักบินอยู่ด้วยเสมอ การใช้งานซีโร่ซิสเต็มเป็นเวลานานจึงอาจทำให้เสียสติได้
กันดั้มอควอเรียส

OZ-14MS กันดั้มอควอเรียสปรากฏตัวในวิดีโอเกม SD Gundam G Generation F กันดั้มอควอเรียสตั้งชื่อตามราศีกุมภ์และได้รับการออกแบบโดยจุนยะ อิชิงาคิ
กันดั้มอควอเรียสเป็นกันดั้มเครื่องที่สองซึ่งออกแบบโดยเทรซ คุชรีนาด้า เพื่อใช้สนับสนุนกันดั้มเอพพิอ้อนในการต่อสู้กับโมบิลดอลซึ่งเป็นโมบิลสูทแบบไร้คนบังคับโดยเฉพาะ ด้านหลังของกันดั้มอควอเรียสมีแผงเสาอากาศสำหรับกระจายไวรัสคอมพิวเตอร์เพื่อใช้หยุดการทำงานของโมบิลดอล กันดั้มอควอเรียสใช้ท่อขับดันที่มีกำลังมากเพื่อให้สามารถบินด้วยความเร็วใกล้เคียงกับกันดั้มเอพพิอ้อนในร่างยานได้ แต่แผงเสาอากาศด้านหลังมีน้ำหนักมากจึงไม่คล่องตัวนัก เนื่องจากระบบต่อต้านโมบิลดอลของกันดั้มอควอเรียสต้องใช้พลังงานในการใช้งานมาก กันดั้มอควอเรียสจึงไม่สามารถใช้งานอาวุธบีมได้และมีอาวุธติดตัวเป็นแส้ความร้อนที่แขนสองข้างเท่านั้น
การก่อสร้างกันดั้มอควอเรียสหยุดไปก่อนจะเสร็จสิ้นเนื่องจากเทรซต้องรับตำแหน่งผู้นำกองทัพโลกในการต่อสู้กับไวท์แฟงก์
ดูเพิ่ม

รายชื่อหุ่นยนต์ใน After Colony
กัมบาเระ!! โรโบคอน

สำหรับความหมายอื่น ดูที่ โรโบคอน
| กัมบาเระ!! โรโบคอน |
| --- | --- |
โรโบคอน กับครอบครัวคุริฮาระ
ประเภท: หุ่นยนต์, แฟนตาซี
สร้างโดย: โชทาโร่ อิชิโนะโมะริ
พัฒนาโดย: อิชิโนโมริ โปรดักชัน
ดนตรีแก่นเรื่องเปิด: อิจิโร่ มิซึกิ
ดนตรีแก่นเรื่องปิด: อิจิโร่ มิซึกิ
ประเทศแหล่งกำเนิด:  ญี่ปุ่น
ภาษาต้นฉบับ: ญี่ปุ่น
จำนวนฤดูกาล: 3
จำนวนตอน: 118
การผลิต
ผู้อำนวยการสร้าง: โชทาโร่ อิชิโนะโมะริ
ความยาวตอน: 30 นาที
ออกอากาศ
เครือข่าย: ทีวีอาซาฮี
กัมบาเระ โรโบคอน (ญี่ปุ่น: がんばれ!!ロボコン; โรมาจิ: Ganbare!! Robokon; อังกฤษ: Good Luck, Robocon!) เป็นภาพยนตร์ซีรีส์แนวโทคุซัทสึของประเทศญี่ปุ่น เขียนบทโดย โชทาโร่ อิชิโนะโมะริ ผู้ให้กำเนิดไอ้มดแดง ออกฉายทางโทรทัศน์ระหว่าง พ.ศ. 2517 - 2519 เคยเข้ามาฉายในประเทศไทย และนำกลับมาฉายใหม่ทางสถานีโทรทัศน์ไอทีวี ภายใต้ลิขสิทธิ์บริษัท A.I. Thailand
กัมบาเระ โรโบคอน เป็นเรื่องเกี่ยวกับหุ่นยนต์สีแดงชื่อ โรโบคอน ที่อาศัยอยู่กับครอบครัวคุริฮะระ และอยู่ในการดูแลของโรงเรียนหุ่นยนต์ ซึ่งฝึกฝนให้เป็นหุ่นยนต์ที่มีจิตใจดีงาม ในแต่ละตอนโรโบคอนจะออกไปผจญภัยร่วมกับเพื่อนหุ่นยนต์ โดยมีโรบินสาวน้อยต่างดาวคอยให้ความช่วยเหลือ ในตอนท้ายของตอน จะมีการสรุปผลการทำความดีในสัปดาห์นั้น ให้คะแนนโดย Mr. Gantz ครูใหญ่หุ่นยนต์ เป็นรูปหัวใจมาประดับที่ตัว โดยมากโรโบคอนจะทำคะแนนได้ดี แต่ทำผิดพลาดเสียหายในตอนท้าย จึงมักจะถูกหักคะแนนเหลือ 0 อยู่เสมอ
ในปี พ.ศ. 2542 ได้มีการนำกลับมาสร้างใหม่อีกครั้ง โดยใช้ชื่อว่า Ganbare! Robocon VS Moero! Robocon
ส่วนเกี่ยวข้อง

โมเอโระ!! โรโบคอน
แหล่งข้อมูลอื่น

Ganbare! Robokon ที่อินเทอร์เน็ตมูวีเดตาเบส
เรื่องย่อ จาก Animation International เก็บถาวร 2007-12-03 ที่ เวย์แบ็กแมชชีน
Photo Gallery เก็บถาวร 2007-10-12 ที่ เวย์แบ็กแมชชีน
กันดั้มภาคพื้นดิน

| RX-79[G] กันดั้มภาคพื้นดิน > ข้อมูลทั่วไป |
| --- | --- |
ประเภท: โมบิลสูทรุ่นผลิตจำนวนมากสำหรับใช้งานภาคพื้นดิน
ความสูง: 18 เมตร
น้ำหนัก: 52.8 ตัน (พื้นฐาน) 73 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 1350 กิโลวัตต์
อุปกรณ์: บีมเซเบอร์ บีมไรเฟิล มัลติลันเชอร์ ปืนกล 100 มม. ปืนใหญ่ 180 มม. บาซูก้าลันเชอร์ มิสไซล์ลันเชอร์ 6 ลำกล้อง ปืนยิงตาข่าย โล่
นักบินสำคัญ: ชิโร่ อามาดะ คาเรน โจชัว เทอรี่ แซนเดอร์ จูเนียร์ แมท บิลลี่
ด ค ก
RX-79[G] กันดั้มภาคพื้นดิน (ญี่ปุ่น: 陸戦型ガンダム) (อังกฤษ: Gundam Mass Production Ground Type) เป็นโมบิลสูทซึ่งปรากฏตัวในโอวีเอ โมบิลสูทกันดั้ม 08th ทีม ออกแบบโดยคุนิโอะ โอคาวาระ
กันดั้มภาคพื้นดินเป็นซีรี่ RX-79 ซึ่งผลิตจากชิ้นส่วนอะไหล่ของซีรี่RX-78ซึ่งมีค่าใช้จ่ายในการผลิตสูง จึงดัดแปลงโครงสร้างเป็นแบบปกติแทนโครงสร้างแบบระบบคอร์บล็อกและเปลี่ยนเป็นโมบิลสูทแบบใช้งานบนโลกโดยเฉพาะแทน ด้านหลังของRX-79[G]นั้นใช้เก็บอุปกรณ์ต่างๆหรือติดตั้งร่มชูชีพ จึงย้ายตำแหน่งที่เก็บบีมเซเบอร์มาไว้ที่ขาแทน ส่วนหัวติดตั้งกล้องเพอริสโคปสำหรับใช้งานใต้น้ำ ปืนกลวัลแคนจึงย้ายตำแหน่งไปไว้รวมกับมัลติลันเชอร์ที่ลำตัวด้านซ้าย แม้จะมีเครื่องกำเนิดพลังงานที่มีกำลังพอจะใช้บีมไรเฟิลได้ แต่RX-79[G]มักใช้ปืนกล100มม.และปืนใหญ่180มม.เป็นอาวุธมากกว่า
มีการผลิตRX-79[G]ประมาณ20เครื่อง ในจำนวนนี้มี12เครื่องประจำการกับหน่วยโคจิม่าในพื้นที่เอเชียตะวันออกเฉียงใต้ในช่วงสงครามหนึ่งปี เพราะใช้ชิ้นส่วนของRX-78ซึ่งเลิกผลิตไปแล้ว การซ่อมแซมRX-79[G]จึงมักใช้ชิ้นส่วนของโมบิลสูทอื่นมาดัดแปลงแทน นอกจากภาคโมบิลสูทกันดั้ม 08th ทีมแล้ว กันดั้มภาคพื้นดินยังเป็นหนึ่งในโมบิลสูทตัวเอกของวิดีโอเกม โมบิลสูทกันดั้มไกเด็น Lost War Chronicles (機動戦士ガンダム戦記 Lost War Chronicles)
รูปแบบอื่นๆ > RX-79[G]Ez-8 กันดั้มอีซี่ 8

| RX-79[G]Ex-8 กันดั้มEz8 > ข้อมูลทั่วไป |
| --- | --- |
ประเภท: โมบิลสูทสำหรับใช้งานภาคพื้นดิน
ความสูง: 18 เมตร
น้ำหนัก: 51.5 ตัน (พื้นฐาน) 71.7 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 1380 กิโลวัตต์
อุปกรณ์: ปืนกล 35 มม. บีมเซเบอร์ บีมไรเฟิล ปืนวัลแคน 12.7 มม. ปืนกล 100 มม. ปืนใหญ่ 180 มม. โล่
นักบินสำคัญ: ชิโร่ อามาดะ
ด ค ก
(ญี่ปุ่น:ガンダムEz8 ;อังกฤษ:Gundam Ez8) โมบิลสูทตัวเอกของโมบิลสูทกันดั้ม 08th ทีม ชื่อEz8นี้ย่อมาจากExtra Zero 8 เดิมทีกันดั้มEz8ก็คือRX-79[G]ของร้อยโทชิโร่ อามาดะ หัวหน้าหน่วย08ซึ่งได้รับความเสียหายอย่างหนักจากการพยายามหยุดโมบิลอาเมอร์ อัพซาลาสทูว์ เนื่องจากขาดแคลนอะไหล่ของRX-79[G] วิศวกรที่ซ่อมแซมจึงใช้ชิ้นส่วนอื่นๆมาเพิ่มประสิทธิภาพแทน
เกราะของกันดั้มEz8ได้รับการพัฒนาให้หนากว่าเดิม เสาอากาศแบบตัวVที่หัวถูกเปลี่ยนเป็นแบบปกติที่มีประสิทธิภาพสูงกว่า มัลติลันเชอร์ที่หน้าอกถูกถอดออกไปจึงมีพื้นที่ให้ติดตั้งเครื่องยนต์ที่มีกำลังมากกว่าเดิมได้ ด้านอาวุธกันดั้มEZ8เพิ่มปืนวัลแคนไว้ที่หัวและปืนกลต่อต้านบุคคลไว้ที่บริเวณลำตัว กันดั้มEz8ถูกทำลายในการต่อสู้กับโมบิลอาเมอร์อัพซาลาสทรี
กันดั้มEz8ได้รับการออกแบบโดยคิมิโทชิ ยามาเนะ
รูปแบบอื่นๆ > RX-79[G]Ez-8 กันดั้มอีซี่ 8 > RX-79Ez-8 กันดั้มอีซี่8รุ่นปรับปรุง

รูปแบบพิเศษของกันดั้มEz8ซึ่งปรากฏตัวครั้งแรกในวิดีโอเกม SD Gundam : G Generation Gather Beatสำหรับเครื่องวันเดอร์สวอนและไม่มีในประวัติศาสตร์จริงของประวัติศาสตร์ Universal Century กันดั้มEz8รุ่นปรับปรุงติดตั้งเวอเนียร์เสริมสำหรับใช้ขับเคลื่อนในอวกาศและสามารถติดตั้งอุปกรณ์เพิ่มเป็นRX-79Ez-8/HAC กันดั้มEz8แบบติดตั้งอาวุธหนักและRX-79Ez-8/HMC กันดั้มEz8แบบการขับเคลื่อนสูงได้
รุ่นติดตั้งอาวุธหนักนั้นนิยมเรียกสั้นๆแค่HAC(Heavy Armed Custom) เป็นรูปแบบที่เน้นการโจมตีจากแบ็คแพ็คซึ่งติดตั้งปืนมหาอนุภาคแบบเดียวกับที่ยานรบชั้นซาลามิสใช้ ส่วนขาของHACนั้นมีตัวยึดจับพิเศษซึ่งช่วยให้เล็งปืนสองกระบอกนี้ได้ง่ายขึ้น ส่วนร่างการขับเคลื่อนสูงหรือที่นิยมเรียกสั้นๆว่าHMC(High Mobility Custom)นั้นมีการเสริมเวอร์เนียร์ไว้ทั่วตัวเพื่อเสริมความคล่องแคล่วและแบ็คแพ็คแบบความเร็วสูง แต่เนื่องจากอุปกรณ์ที่ใช้เสริมประสิทธิภาพของทั้งสองรูปแบบนั้นเป็นอุปกรณ์ที่เสริมไว้ภายนอก แต่ส่วนโครงสร้างพื้นฐานของกันดั้มEz8ซึ่งมีการเปลี่ยนแปลงน้อยมากไม่ได้สร้างมาให้รองรับอุปกรณ์เหล่านี้ ผลก็คือร่างHACจะมีความคล่องแคล่วต่ำมากซึ่งเป็นผลจากขนาดของปืนใหญ่ซาลามิส ทำให้ต่อสู้ในระยะประชิดได้ลำบาก ส่วนร่างHMCนั้นเนื่องจากเครื่องกำเนิดพลังงานต้องรับภาระมากขึ้นจากเวอร์เนียร์ยูนิต จึงต้องใช้บีมสเปรย์กันทูว์ซึ่งมีประสิทธิภาพต่ำกว่าแทนบีมไรเฟิล
กันดั้มEz8รุ่นปรับปรุงได้รับการออกแบบโดยเคนอิจิโระ คาทากิริ
รูปแบบอื่นๆ > RX-79BD บลูเดสทินี่ซีรี่

| RX-79BD บลูเดสทินี่ > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 18 เมตร
น้ำหนัก: 52.8 ตัน (พื้นฐาน) 73 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: ไม่ปรากฏข้อมูล
อุปกรณ์: ปืนวัลแคน บีมเซเบอร์ บีมไรเฟิล มิสไซล์ ปืนกล 100 มม. โล่
คุณสมบัติพิเศษ: ระบบ EXAM
นักบินสำคัญ: ยูว์ คาจิมะ นิมบัส ชเตอเซน
ด ค ก
(ญี่ปุ่น:ブルーディスティニー ;อังกฤษ:Blue Destiny) RX-79รุ่นพิเศษซึ่งมีระบบEXAM อันเป็นระบบจำลองความสามารถของนิวไทป์สำหรับใช้สนับสนุนนักบินการการต่อสู้ ระบบEXAMสามารถเพิ่มประสิทธิภาพของโมบิลสูทให้สูงขึ้นไปอีกได้ แต่มีจุดอ่อนคือใช้ได้ในเวลาจำกัด ก่อนที่โมบิลสูทซึ่งติดตั้งระบบEXAMจะเริ่มเคลื่อนไหวด้วยตัวเองและโจมตีทุกอย่างอย่างบ้าคลั่งหรือไม่ก็ไม่ยอมตอบสนองต่อการควบคุม ระบบนี้ได้มาจากครุสต์ โมเซสซึ่งเป็นนักวิจัยของซีอ้อนที่ทรยศมาเข้ากับสหพันธ์โลก เดิมทีสหพันธ์โลกจะใช้โครงสร้างของRGM-79 จิมในการพัฒนาบลูเดสทินี่เครื่องแรก แต่เพื่อให้เกิดประสิทธิภาพสูงสุดจึงเปลี่ยนมาใช้โครงสร้างของRX-79แทน ทั้งยังต้องเสริมแมกเน็ตโค้ตติ้งและติดท่อขับดันเสริมด้วย RX-79BD-1 บลูเดสทินี่หมายเลข1 จึงมีส่วนหัวเป็นแบบจิม
อาล์ฟ คามุระ ผู้ควบคุมโครงการนี้ได้เลือกยูว์ คาจิมะ ยอดนักบินของสหพันธ์โลกเป็นนักบินทดสอบของบลูเดสทินี่หมายเลข1 หลังจากที่ยูว์ใช้จิมคอมมานด์หยุดบลูเดสทินี่ที่บ้าคลั่งระหว่างการทดสอบได้ บลูเดสทินี่หมายเลข1ถูกทำลายในการต่อสู้กับอีฟรีตรุ่นปรับปรุงของนิมบัส ชเตอเซนซึ่งมีระบบEXAMเหมือนกัน
บลูเดสทินี่อีกสองเครื่องก็คือRX-79BD-2 บลูเดสทินี่หมายเลข2และRX-79BD-3 บลูเดสทินี่หมายเลข3 ซึ่งทั้งคู่เป็นกันดั้มทั้งตัวและได้รับการปรับปรุงให้ใช้ต่อสู้ในอวกาศได้และมีบีมไรเฟิลเป็นอาวุธ บลูเดสทินี่หมายเลข2ถูกนิมบัสขโมยไปแล้วและทาสีให้ดูคล้ายอีฟรีตพร้อมกับปิดการทำงานของลิมิเตอร์ทำให้สามารถใช้EXAMได้ไม่จำกัดเวลา อาล์ฟจึงให้ยูว์ใช้บลูเดสทินี่หมายเลข3เพื่อต่อสู้กับนิมบัส บลูเดสทินี่ทั้งสองถูกทำลายพร้อมกัน โดยที่ยูว์รอดมาได้แต่นิมบัสเสียชีวิต
บลูเดสทินี่ปรากฏตัวในวิดีโอเกมสำหรับเครื่องเซก้า แซทเทิร์น ออกแบบโดยคุนิโอะ โอคาวาระ
ดูเพิ่ม

กันดั้ม (โมบิลสูท)
รายชื่อหุ่นยนต์ใน Universal Century
กะท่าง

| กะท่าง |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์สะเทินน้ำสะเทินบก Amphibia
อันดับ:: Urodela Urodela
วงศ์:: วงศ์ซาลาแมนเดอร์แท้ Salamandridae
สกุล:: นิวต์จระเข้ Tylototriton Anderson, 1871
สปีชีส์:: Tylototriton verrucosus
ชื่อทวินาม
Tylototriton verrucosus Anderson, 1871

กะท่าง (อังกฤษ: Himalayan newt; ชื่อวิทยาศาสตร์: Tylototriton verrucosus) เป็นสิ่งมีชีวิตที่จัดอยู่ในไฟลัมสัตว์มีแกนสันหลัง ชั้นสัตว์สะเทินน้ำสะเทินบก เป็นสัตว์จำพวกนิวต์ หรือ ซาลาแมนเดอร์ขนาดเล็กที่อาศัยอยู่ได้ทั้งบนบกและในน้ำ เพียงชนิดเดียวที่พบได้ในประเทศไทย
ลักษณะ

มีรูปร่างสีน้ำตาลคล้ำ มีแต้มสีส้มเหลืองบนส่วนปากและปุ่มบนแผ่นหลังและหางสีส้ม ด้านใต้ท้องสีออกส้มจนถึงสีน้ำตาลเหลือง ความยาวประมาณ 13-15 เซนติเมตร นิ้วเท้าหน้ามี 4 นิ้ว นิ้วเท้าหลังมี 5 นิ้ว มีลักษณะพิเศษคือ เมื่อขาหรือหางขาดไป สามารถงอกใหม่ได้ โดยจะอาศัยในลำธารตามเชิงเขา มีอาณาบริเวณแคบ ๆ มีต้นไม้ใหญ่ เช่น ยาง, ไทร, กระบาก, มะไฟ, มะกอก และเถาวัลย์ขึ้นปกคลุม
ในฤดูผสมพันธุ์ตกอยู่ในราวเดือนกันยายนจนถึงตุลาคม กะท่างโตเต็มวัยเมื่ออายุได้ 2 ปี จะมารวมกลุ่มเพื่อการผสมพันธุ์กันตามแอ่งน้ำนิ่งตามลำธาร ตัวเมียจะวางไข่ติดอยู่กับพืชน้ำ ไข่มีสีเทาดำห่อหุ้มด้วยวุ้นใส เส้นผ่าศูนย์กลางประมาณ 5.5 มิลลิเมตร ใช้เวลาฟักเป็นตัวประมาณ 16-20 วัน ที่อุณหภูมิประมาณ 19-20 องศาเซลเซียส และตัวอ่อนที่อาศัยอยู่ในน้ำจะมีเหงือกเป็นพู่เห็นได้ภายนอกจำนวน 3 คู่ ตัวอ่อนกินลูกอ๊อดและแมลงน้ำเป็นอาหาร ใช้เวลาประมาณ 60 วัน จึงมีสภาพเหมือนตัวเต็มวัย
การกระจายพันธุ์

ในประเทศไทย พบอาศัยอยู่ตามภูเขาสูงในภาคเหนือ และภาคตะวันออกเฉียงเหนือทางตอนบน เช่นที่ ดอยอินทนนท์, ดอยหลวงเชียงดาว, ดอยสุเทพ-ปุย และดอยอ่างขาง จังหวัดเชียงใหม่, ภูหลวง จังหวัดเลย, น้ำตกแม่สุรินทร์ จังหวัดแม่ฮ่องสอน, ดอยภูคา จังหวัดน่าน  และดอยสอยมาลัย จังหวัดตาก เป็นต้น  พบอยู่ในระดับสูง 1,200 - 2,000 เมตรจากระดับน้ำทะเล ในป่าดิบเขา ในต่างประเทศพบที่รัฐสิกขิม ประเทศอินเดีย, รัฐฉาน ประเทศเมียนมาร์, มณฑลยูนนาน ประเทศจีน, ภาคเหนือของประเทศลาว และในประเทศเวียดนามทางตอนเหนือ
การกระจายพันธุ์ > สายพันธุ์

ในประเทศไทยมีการค้นพบ 6 ชนิด
| 0 | 1 | 2 | 3 |
| --- | --- | --- | --- |
| ลำดับ | ชื่อไทย | ชื่อวิทยาศาสตร์ | การค้นพบ |
| 1 | กะท่างน้ำหิมาลัย | Tylototriton verrucosus | Anderson, 1871 |
| 2 | กะท่างน้ำเหนือ | Tylototriton uyenoi | Nishikawa, Khonsue, Pomchote, and Matsui, 2013 |
| 3 | กะท่างน้ำอีสาน | Tylototriton panhai | Nishikawa, Khonsue, Pomchote, and Matsui, 2013 |
| 4 | กะท่างน้ำดอยลังกา | Tylototriton anguliceps | Le, Nguyen, Nishikawa, Pham, Matsui, Bernardes, 2015 |
| 5 | กะท่างน้ำดอยภูคา | Tylototriton phukhaensis | Pomchote, Khonsue, Thammachoti, Peerachidacho, Suwannapoom, 2020 |
| 6 | กะท่างน้ำอุ้มผาง | Tylototriton umphangensis | Pomchote, Peerachidacho, Sapewisut, Khonsue, Thammachoti, 2021 |
กะท่างน้ำเหนือ, กะท่างน้ำภูคา และกะท่างน้ำอุ้มผาง ถูกรายงานว่าเป็นสายพันธุ์ท้องถิ่นที่พบเฉพาะในประเทศไทย
ในอดีต ประเทศไทยเคยเรียกรวมกะท่างน้ำทุกชนิดว่าเป็น Tylototriton verrucosus หรือ กะท่างน้ำหิมาลัย หรือเรียกว่าตัวกะท่างเฉย ๆ โดยไม่มีการแยกชนิดที่ชัดเจน ทั้ง ๆ ที่กะท่างน้ำแต่ละท้องถิ่นมีสีสันและรูปร่างที่ต่างกัน เช่น แบบสีส้มการกระจายตัวอยู่ทางภาคเหนือ (ปัจจุบันคือชนิดกะท่างน้ำเหนือ) และแบบสีคล้ำกระจายตัวอยู่ทางภาคตะวันออกเฉียงเหนือตอนบน (ปัจจุบันคือชนิดกะท่างน้ำอีสาน) จึงมีการศึกษาวิจัยอย่างชัดเจน ในปี 2013 สามารถแยกกะท่างน้ำเหนือและกะท่างน้ำอีสาน ออกจากชนิด Tylototriton verrucosus หรือกะท่างน้ำหิมาลัย
หลังจากการแยกกะท่างน้ำเหนือและกะท่างน้ำอีสานออกจากกะท่างน้ำหิมาลัย ในปี 2013 ทำให้กะท่างน้ำหิมาลัย หรือ Tylototriton verrucosus กลายเป็นกะท่างน้ำกลุ่มเล็ก ๆ ที่พบได้ในภาคเหนือตอนบนเท่านั้น เช่น พบที่ดอยช้าง จ.เชียงราย และอุทยานแห่งชาติดอยผ้าห่มปก จ.เชียงใหม่ ในขณะที่กะท่างน้ำเหนือ หรือ Tylototriton uyenoi กลายเป็นกะท่างน้ำกลุ่มใหญ่ในภาคเหนือแทน และพบได้หลายจังหวัดในภาคเหนือ ตั้งแต่เชียงใหม่, แม่ฮ่องสอน, ตาก, กำแพงเพชร ยาวลงมาอุทยานแห่งชาติเขาแหลม จ.กาญจนบุรี
สถานะ

สถานภาพของกะท่างในปัจจุบันนับได้ว่าเป็นสัตว์หายากและเสี่ยงต่อการใกล้สูญพันธุ์ ในบางพื้นที่ เช่น จังหวัดขอนแก่น เคยมีรายงานว่าในอดีตพบประชากรกะท่างในลำธารเป็นจำนวนมาก แต่ถิ่นที่อยู่อาศัยถูกบุกรุกและถูกจับไปเลี้ยงเป็นสัตว์เลี้ยงจำนวนมาก ทำให้ปัจจุบันกะท่างมีจำนวนลดน้อยถดลง โดยเฉพาะตัวผู้ในฤดูผสมพันธุ์ แต้มสีส้มบนลำตัวจะชัดเจนมาก กะท่างมักถูกจับในฤดูผสมพันธุ์เพราะเห็นได้ชัดในธรรมชาติ จนได้ชื่อเป็นภาษาอังกฤษว่า King salamander หรือ Emperor salamander (มักจะถูกเรียกรวมว่าเป็น ซาลาแมนเดอร์) เป็นที่ยอมรับของนักเลี้ยงสัตว์ว่า เป็นนิวต์ที่มีสีสันสวยงามที่สุดในโลก แต่ว่าการนำมาเลี้ยงเป็นสัตว์เลี้ยงมักไม่ประสบความสำเร็จ เพราะกะท่างชอบอากาศเย็นและน้ำที่มีค่าอ็อกซิเจนสูง จึงไม่สามารถปรับตัวได้ในสถานที่เลี้ยงขนาดแคบ โดยเฉพาะสถานที่เลี้ยงในสังคมเมืองที่มีอากาศร้อน
กะท่างได้รับการประกาศให้เป็นสัตว์ป่าคุ้มครองประเภทที่ 1 และกรมประมงได้ทำการวิจัยเพาะขยายพันธุ์กะท่างในที่เลี้ยงเป็นที่สำเร็จได้แล้ว แต่ถึงอย่างไรก็ตาม กะท่างยังต้องถูกเพาะเลี้ยงในสภาพแวดล้อมที่เป็นภูเขาสูง
กะท่าง มีชื่อเรียกในภาษาเหนือว่า "จั๊กกิ้มน้ำ" หรือ "จั๊กคาก" ซึ่งแปลว่า "จิ้งจกน้ำ"
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q1499194  Wikispecies: Tylototriton verrucosus  AmphibiaWeb: 4309  BOLD: 493840  EoL: 332461  GBIF: 2431880  iNaturalist: 134982  IRMNG: 10236422  ITIS: 668416  IUCN: 59487  NCBI: 164973  Plazi: C0964D41-2E02-F155-70DE-CA36FCF1D9DB  Species+: 10152  uBio: 4810342  ZooBank: 2694A079-BC88-4D63-B6E0-6AD937FA3131
กางเกง

กางเกงผ้าชิโน
กางเกง หรือ กางเกงขายาว (อังกฤษ: trousers หรือ pants) เป็นชิ้นเสื้อผ้าซึ่งสวมใส่ร่างกายท่อนล่างตั้งแต่เอวลงไปถึงข้อเท้า คลุมขาทั้งสองแยกกัน ไม่เหมือนกับกระโปรงหรือชุดกระโปรง กางเกงขาสั้น (shorts) คล้ายกับกางเกง แต่ขากางเกงขาสั้นยาวลงมาถึงเพียงบริเวณเข่าเท่านั้น จะสูงหรือต่ำกว่าเข่านั้นขึ้นอยู่กับแบบ
ในโลกตะวันตกส่วนมาก ผู้คนสวมกางเกงตั้งแต่สมัยโบราณและตลอดยุคกลาง กลายมาเป็นแบบเครื่องแต่งกายท่อนล่างของบุรุษที่พบเห็นบ่อยที่สุดในสมัยใหม่ แม้กางเกงขาสั้นจะมีผู้ใส่มาก และกระโปรงสกอต (klit) และเครื่องแต่งกายอื่นจะมีผู้สวมใส่ในหลายภูมิภาคและวัฒนธรรมเช่นกัน กางเกงขาสั้นนิยมใส่ในอากาศร้อนหรือเวลาเล่นกีฬาบางชนิดมากกว่า และเด็กมักสวมใส่กางเกงขาสั้น นับแต่ปลายคริสต์ศตวรรษที่ 20 กางเกงได้แพร่หลายสำหรับสตรีเช่นกัน กางเกงสวมที่สะโพกหรือเอว และอาจมีตัวเกี่ยวรัดไว้ เช่น เข็มขัดหรือสายเอี๊ยม (suspenders) หรือที่รั้ง (braces)
เชิงอรรถ

↑  trousers เป็นคำที่ใช้ในสหราชอาณาจักรและไอร์แลนด์ ส่วนคำว่า pants ใช้ในสหรัฐอเมริกา คำไวพจน์อื่นมี slacks, strides, kegs หรือ kex, breeches หรือ breeks
กัตส์เวิลด์ทัวร์

| --- | --- |
คอนเสิร์ตทัวร์โดยโอลิเวีย โรดริโก
โปสเตอร์ส่งเสริมการขาย
สถานที่ที่จัดทัวร์:  อเมริกาเหนือ  ยุโรป  เอเชีย  โอเชียเนีย 
อัลบั้ม: กัตส์
วันเริ่มต้นการแสดง: 23 กุมภาพันธ์ ค.ศ. 2024 (2024-02-23)
วันสิ้นสุดการแสดง: 18 ตุลาคม ค.ศ. 2024 (2024-10-18)
สาขา: 5
จำนวนรอบแสดง: 86
Supporting acts:  The Breeders  Chappell Roan  PinkPantheress  Remi Wolf  Benee 
ลำดับคอนเสิร์ตของโอลิเวีย โรดริโก
 ซาวเออร์ทัวร์ (2022)  กัตส์เวิลด์ทัวร์ (2024)  ... 
กัตส์เวิลด์ทัวร์ (อังกฤษ: Guts World Tour) เป็นการทัวร์คอนเสิร์ตครั้งที่ 2 และอารีน่าทัวร์ครั้งแรกของโอลิเวีย โรดริโก นักร้องนักแต่งเพลงและนักแสดงชาวอเมริกันสำหรับการโปรโมต กัตส์ (2023) ซึ่งเป็นสตูดิโออัลบั้มชุดที่ 2 ของเธอ เริ่มในวันที่ 23 กุมภาพันธ์ 2024 ในปาล์มสปริงส์ รัฐแคลิฟอร์เนีย และจะจบทัวร์ในวันที่ 18 ตุลาคม 2024 ในซิดนีย์ ออสเตรเลีย ซึ่งประกอบด้วยทัวร์ทั้งหมด 86 รอบทั่วอเมริกาเหนือ ยุโรป เอเชีย และโอเชียเนีย
ในประเทศไทย จัดที่ อิมแพค อารีน่า ในวันที่ 16 กันยายน 2024
เบื้องหลัง

กัตส์ สตูดิโออัลบั้มชุดที่ 2 ของโอลิเวีย โรดริโก วางจำหน่ายเมื่อวันที่ 23 กันยายน 2023 มีการประกาศเปิดตัวอัลบั้มและเปิดเผยภาพหน้าปกในวันที่ 26 มิถุนายน 2023 ก่อนที่จะปล่อย "แวมไพร์" ซึ่งเป็นซิงเกิลแรกของอัลบั้ม รวมถึงเปิดการสั่งจองอัลบั้มล่วงหน้าในวันเดียวกัน
4 วันต่อมา ในการแสดงรอบที่ 2 มีการเพิ่มการแสดงในลิสบอนและแอนต์เวิร์ป รวมถึงการอัปเกรดสถานที่สำหรับการแสดงในออสโล
วันทัวร์ > Postponed concerts

| Date | City | Country | Venue | Reason |
| --- | --- | --- | --- | --- |
| May 3, 2024 | Manchester | England | Co-op Live | Technical issues with venue |
| May 4, 2024 | Manchester | England | Co-op Live | Technical issues with venue |
เชิงอรรถ

↑  Labelled as Palm Springs in promotional material.
↑  The venue for the show on May 28, 2024 was upgraded from the Oslo Spektrum following high demand.
↑  Labelled as Oslo in promotional material.
↑  Labelled as Bologna in promotional material.
↑  Labelled as Los Angeles in promotional material.
กั้งกระดาน

| กั้งกระดาน |
| --- | --- |

กั้งกระดานบนจาน

เนื้อกั้งกระดานพร้อมปรุง
สถานะการอนุรักษ์
 ความเสี่ยงต่ำ  (IUCN 3.1) 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
วงศ์:: Scyllaridae
วงศ์ย่อย:: Theninae Holthuis, 1985
สกุล:: Thenus Leach, 1815
สปีชีส์:: T.  orientalis
ชื่อทวินาม
Thenus orientalis (Lund, 1793)

กั้งกระดานที่ตลาดเกาะสมุย
กั้งกระดาน หรือ กุ้งกระดาน (อังกฤษ: Flathead lobster, Lobster Moreton Bay bug, Oriental flathead lobster) เป็นกุ้งชนิดหนึ่ง ที่มีลักษณะคล้ายกั้ง จึงนิยมเรียกกันว่ากั้ง มีชื่อวิทยาศาสตร์ว่า Thenus orientalis จัดเป็นสิ่งมีชีวิตชนิดเดียวเท่านั้นที่อยู่ในสกุล Thenus และวงศ์ย่อย Theninae
มีส่วนหัวและอกอยู่รวมกัน แต่ไม่มีกรีแหลมที่หัวลำตัวแบนและสั้นกว่ากุ้งทั่วไป ส่วนหัวแผ่ออกเป็นแผ่นใหญ่ ผิวขรุขระ เบ้าตาบุ๋มลงในขอบหน้าส่วนของหัว นัยน์ตามีขนาดเล็กอยู่บนก้านตา นัยน์ตาสามารถเคลื่อนไหวได้คล้ายกับตาของปู หนวดสั้น มีข้อต่อกันคล้ายใบสน แนวกลางหัวและลำตัวเป็นสันแข็ง มีขาเดิน 5 คู่ ปลายแหลมและมีขนสั้น ๆ อยู่บนขา ขาเดินคู่ที่ 5 ของตัวเมียเล็กกว่าตัวผู้มาก ลำตัวแบ่งออกเป็นปล้อง แต่ละปล้องมีขาว่ายน้ำอยู่หนึ่งคู่ หางมีลักษณะเป็นแผ่นแบนประกอบด้วยรยางค์ 5 อัน อันกลางมีขนาดใหญ่และแข็งแรง ใช้ในการดีดตัวหลบหนีศัตรู หัว ลำตัว และหางเป็นสีน้ำตาล มีตุ่มเล็กเรียงเป็นแถวบนลำตัว นัยน์ตาสีดำ
อาศัยอยู่บริเวณหน้าดิน แถบที่เป็นพื้นโคลนปนทราย มีความยาวประมาณ 15-25 เซนติเมตร หากินสัตว์น้ำขนาดเล็กตามหน้าดินเป็นอาหาร พบกระจายพันธุ์ในแถบอินโด-แปซิฟิก, ชายฝั่งแอฟริกาตะวันออก, ทะเลแดง, ทะเลอันดามัน, ตอนใต้ของญี่ปุ่น, จีน จนถึงอ่าวมอร์ตัน ในออสเตรเลีย
นิยมรับประทานเป็นอาหาร มีรสชาติดีแต่เหนียวกว่ากุ้ง จึงนิยมแช่แข็งส่งออกขายต่างประเทศ เป็นที่นิยมกันมากที่สิงคโปร์
ข้อมูลเพิ่มเติม

สิทธิ กุหลาบทอง, ญาณนันท์ สุนทรกิจ และ วัชระ น้อยคงคา. 2556. ชีววิทยา การทำประมง และแนวทางการเพาะเลี้ยงกั้งกระดาน (Thenus orientalis)[ลิงก์เสีย]. Veridian e journal, Silpakorn University. 6(2): 994 - 1003.
กันดั้มบิลด์ไฟท์เตอร์ส

| --- | --- |
กันดั้มบิลด์ไฟท์เตอร์

ガンダムビルドファイターズ
ชื่อภาษาอังกฤษ: Gundam Build Fighters
แนว: แอคชั่น, หุ่นยนต์, ตลก
มังงะ
Gundam Build Fighters Amazing
สำนักพิมพ์: Kadokawa Shoten
นิตยสาร: Gundam Ace
วางจำหน่ายตั้งแต่: กันยายน 2556 – ปัจจุบัน
นวนิยาย
Gundam Build Fighters Document
สำนักพิมพ์: ASCII Media Works
นวนิยาย
Gundam Build Fighters Honoo
สำนักพิมพ์: Hobby Japan
กันดั้มบิลด์ไฟท์เตอร์ (Gundam Build Fighters) เป็นผลงานซีรีส์ กันดั้ม ลำดับที่ 13 ของบริษัท ซันไรส์ เริ่มออกอากาศครั้งแรกในประเทศญี่ปุ่น ตั้งแต่วันที่ 7 ตุลาคม 2556 จนถึงถึงวันที่ 31 มีนาคม 2557 รวมทั้งสิ้น 25 ตอน
ในประเทศไทยได้ฉายทางโทรทัศน์ช่อง โมเดิร์นไนน์ ทีวี และยังฉายผ่านทางระบบอินเทอร์เน็ตทาง DexChannel โดย  DEX
ภาคต่อจะออกอากาศในเดือนตุลาคมของปี พ.ศ. 2557 ในชื่อ กันดั้มบิลด์ไฟท์เตอร์ไทร
เรื่องย่อ

ในยุด 80 การประสบความสำเร็จของซีรีส์ โมบิลสูทกันดั้ม นำไปสู่ปรากฏการ กันพลาบูม หลายปีต่อมาความสำเร็จอีกครั้งของกันพลานำไปสู่การแข่งขันพิเศษ "กันพลาแบทเทิล" ที่เป็นการแข่งขันระดับโลกที่ผู้แข่งขันจะแต่งกันพลาของตนเพื่อนำมาเข้าชิงความเป็นที่ 1
อิโอริ เซย์ เด็กหนุ่มผู้ใฝ่ฝันจะเป็น กันพลาไฟท์เตอร์  ที่เก่งกาจเหมือนพ่อของเขา แม้ว่าเขาจะมีความสามารถในการแต่งกันพลาทว่าเขากลับมีทักษะการต่อสู้น้อยกว่าที่จะไปแข่งกับใครได้ กระทั่งวันหนึ่ง เซย์ ได้ช่วยเหลือเด็กหนุ่มปริศนานามว่า เรย์จิ โดยบังเอิญ ซึ่ง เรย์จิ ได้มอบอัญมณีและสัญญากับเซย์ว่า เขาจะมาช่วยเมื่อเซย์ต้องการ ทั้งสองได้ร่วมมือกันในการแข่งขันและชิงชัยศึกกันพลาแบทเทิลพร้อมด้วย บิลด์สไตรส์กันดั้ม ที่เซย์เป็นผู้ออกแบบ
รายชื่อตอนในภาคแรก

| #  | ชื่อตอน  | วันที่ฉาย  |
| --- | --- | --- |
| 1 | "เซย์กับเรย์จิ"   (セイとレイジ)  | 7 ตุลาคม 2556 |
| 2 | "ดาวหางสีชาด"   (紅の彗星)  | 14 ตุลาคม 2556 |
| 3 | "Full Package"   (フルパッケージ)  | 21 ตุลาคม 2556 |
| 4 | "กันพลาไอดอล คิราระ☆"   (ガンプラアイドル　キララ☆)  | 28 ตุลาคม 2556 |
| 5 | "บิลด์เดอร์ที่แกร่งที่สุด"   (最強ビルダー)  | 4 พฤศจิกายน 2556 |
| 6 | "เหตุผลที่จะสู้"   (戦う理由（わけ）)  | 11 พฤศจิกายน 2556 |
| 7 | "ความสามารถระดับโลก"   (世界の実力)  | 18 พฤศจิกายน 2556 |
| 8 | "การเผชิญหน้าของเหล่าไฟท์เตอร์"   (逢（あい）戦士たち)  | 25 พฤศจิกายน 2556 |
| 9 | "ปีกแห่งจินตนาการ"   (想像の翼)  | 2 ธันวาคม 2556 |
| 10 | "เริ่มต้นทัวร์นาเมนต์เวิลด์"   (開幕！世界大会)  | 9 ธันวาคม 2556 |
| 11 | "Battle Royal"   (ロワイヤル)  | 16 ธันวาคม 2556 |
| 12 | "Discharge"   (ディスチャージ)  | 23 ธันวาคม 2556 |
| 13 | "Battle Weapon"   (バトルウェポン)  | 6 มกราคม 2557 |
| 14 | "Codename: C"   (暗号名（コードネーム）C)  | 13 มกราคม 2557 |
| 15 | "ไฟท์เตอร์ผู้เจิดจรัส"   (戦士（ファイター）のかがやき)  | 20 มกราคม 2557 |
| 16 | "เจอกันอีกครั้ง คุณพ่อ"   (再会、父よ？)  | 27 มกราคม 2557 |
| 17 | "โมเดลแห่งจิตใจ"   (心の形)  | 3 กุมภาพันธ์ 2557 |
| 18 | "Bloodhounds"   (ブラッド・ハウンド)  | 10 กุมภาพันธ์ 2557 |
| 19 | "ดาบของแอสเทรย์"   (アストレイの刃)  | 17 กุมภาพันธ์ 2557 |
| 20 | "การทรยศของไอล่า"   (裏切りのアイラ)  | 24 กุมภาพันธ์ 2557 |
| 21 | "ท่ามกลางอนุภาคอันระยิบระยับ"   (きらめく粒子の中で)  | 3 มีนาคม 2557 |
| 22 | "เมจิน ปะทะ เมจิน"   (名人VS名人)  | 10 มีนาคม 2557 |
| 23 | "Gunpla Eve"   (ガンプラ・イブ)  | 17 มีนาคม 2557 |
| 24 | "Dark Matter"   (ダークマター)  | 24 มีนาคม 2557 |
| 25 | "สัญญา"   (約束)  | 31 มีนาคม 2557 |
เพลงประกอบในภาคแรก

"นิบุน โนะ อิจิ" (ญี่ปุ่น: ニブンノイチ; ทับศัพท์: lit. "One Half") ขับร้องโดย BACK-ON
"wimp ft. Lil' Fang (from FAKY)"  ขับร้องโดย BACK-ON & Lil'Fang (from FAKY)
"Imagination > Reality" ขับร้องโดย AiRI
"ฮัน แพนท สปิริต" (ญี่ปุ่น: 半パン魂（スピリット）; ทับศัพท์: lit. "Short-Pants Spirit") ขับร้องโดย Hyadain
"Gunpla☆World" (ญี่ปุ่น: ガンプラ☆ワールド) ขับร้องโดย คิราระ(ยูคิ อาโออิ)
แหล่งข้อมูลอื่น

Official site (ญี่ปุ่น)
Official site at TV Tokyo (ญี่ปุ่น)
Official site[ลิงก์เสีย] (อังกฤษ)
Official Bandai Hobby site (ญี่ปุ่น)
Gundam Build Fighters ที่เอกซ์ (ทวิตเตอร์) (ญี่ปุ่น)
Gundam Build Fighters (อนิเมะ) ที่เครือข่ายข่าวอนิเมะ
| ด ค กกันดั้ม โดย โยะชิยุกิ โทะมิโนะ |
| --- | --- |
ซีรีส์ที่ใช้ระบบปฏิทิน U.C.: โมบิลสูทกันดั้ม • เซต้ากันดั้ม • กันดั้มดับเบิ้ลเซต้า • ชาร์ เคาน์เตอร์ แอทแทค • กันดั้มเซนติเนล • กันดั้ม 0080 : วอร์อินเดอะพอกเก็ต • กันดั้ม F91 • กันดั้ม 0083 : สตาร์ดัสต์เมโมรี่ • โมบิลสูทวิกทอรี่กันดั้ม • กันดั้ม 08th • จีเซเวอร์ • กันดั้มเอ็มเอสอิกลู • กันดั้มยูนิคอร์น
ซีรีส์ที่ไม่ได้ใช้ระบบปฏิทิน U.C.: จีกันดั้ม • กันดั้มวิง • กันดั้มเอ็กซ์ • กันดั้มวิง - เอนด์เลส วอลซ์ • เทิร์นเอกันดั้ม • กันดั้มซี้ด • กันดั้มซี้ดเดสทินี  • กันดั้มซี้ด C.E.73 สตาร์เกเซอร์ • กันดั้ม 00 • กันพลาบิลเดอร์ • กันดั้ม 00 อเวคเคนนิง • กันดั้มเอจ • กันดั้มบิลด์ไฟท์เตอร์